CELEX: 32004R2254
Language: fi
Date: 2004-12-27
Title: Komission asetus (EY) N:o 2254/2004, annettu 27 päivänä joulukuuta 2004, maataloustuotteiden luonnonmukaisesta tuotantotavasta ja siihen viittaavista merkinnöistä maataloustuotteissa ja elintarvikkeissa annetun neuvoston asetuksen (ETY) N:o 2092/91 muuttamisesta

29.12.2004   
            
            
               FI
            
            
               Euroopan unionin virallinen lehti
            
            
               L 385/20
            
         
      KOMISSION ASETUS (EY) N:o 2254/2004,
   annettu 27 päivänä joulukuuta 2004,
   maataloustuotteiden luonnonmukaisesta tuotantotavasta ja siihen viittaavista merkinnöistä maataloustuotteissa ja elintarvikkeissa annetun neuvoston asetuksen (ETY) N:o 2092/91 muuttamisesta
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon maataloustuotteiden luonnonmukaisesta tuotantotavasta ja siihen viittaavista merkinnöistä maataloustuotteissa ja elintarvikkeissa 24 päivänä kesäkuuta 1991 annetun neuvoston asetuksen (ETY) N:o 2092/91 (1) ja erityisesti sen 13 artiklan toisen luetelmakohdan,
   sekä katsoo seuraavaa:
   
               (1)
            
            
               Luonnonmukaista kotieläintuotantoa koskevat yhdenmukaiset säännöt on vahvistettu melko hiljattain, ja alan nykyisessä kehitysvaiheessa markkinoilla olevien luonnonmukaisella tuotantotavalla kasvatettujen eläinten biologinen monimuotoisuus ei vielä ole riittävän laaja. Luonnonmukaisen eläintuotannon kehittymistä on näin ollen vielä edistettävä.
            
         
               (2)
            
            
               Komission asetuksella (EY) N:o 2277/2003 (2), jolla muutettiin asetuksen (ETY) N:o 2092/91 liitteitä I ja II, jatkettiin tavanomaisella tuotantotavalla kasvatettujen eläinten ottamista luonnonmukaiseen tuotantoon koskevaa siirtymäaikaa 31 päivään joulukuuta 2004. Siirtymäajan jatkaminen on kuitenkin osoittautunut riittämättömäksi erityisesti siipikarjantuotannossa, joka jakautuu eri vaiheisiin, jotka ovat useamman erityisalan vastuulla.
            
         
               (3)
            
            
               Näin ollen tuotanto perustuu edelleen muutoin kuin luonnonmukaisella tuotantotavalla kasvatettuihin eläimiin. Eläinten alkuperää koskevia säännöksiä olisi mukautettava vastaavasti.
            
         
               (4)
            
            
               Vaikka munantuotantoon tarkoitettuja kananuorikoita koskevia säännöksiä voitaisiin jo tiukentaa, kyseisten eläinten tuotantoehtoja ei ole vielä yhdenmukaistettu. Niin kauan kuin kyseisiä ehtoja ei ole määritelty, on syytä sallia muutoin kuin luonnonmukaisella tuotantotavalla kasvatettujen, enintään 18 viikon ikäisten munantuotantoon tarkoitettujen kananuorikoiden ottaminen luonnonmukaiseen eläintuotantoyksikköön, jos luonnonmukaisella tuotantotavalla kasvatettuja kananuorikoita ei ole saatavilla, tietyin edellytyksin, joita sovelletaan ennen kyseisten eläinten ottamista luonnonmukaiseen tuotantojärjestelmään.
            
         
               (5)
            
            
               Asetuksen (ETY) N:o 2092/91 liite I olisi näin ollen muutettava vastaavasti.
            
         
               (6)
            
            
               Koska toimenpide on kiireellinen sen vuoksi, että tiettyjen eläinten alkuperää koskevien säännösten voimassaolo päättyy 31 päivänä joulukuuta 2004, tämän asetuksen olisi tultava voimaan seuraavana päivänä sen jälkeen, kun se on julkaistu Euroopan unionin virallisessa lehdessä.
            
         
               (7)
            
            
               Tässä asetuksessa säädetyt toimenpiteet ovat asetuksen (ETY) N:o 2092/91 14 artiklassa perustetun komitean lausunnon mukaiset,
            
         ON ANTANUT TÄMÄN ASETUKSEN:
   1 artikla
   Muutetaan asetuksen (ETY) N:o 2092/91 liite I tämän asetuksen liitteen mukaisesti.
   2 artikla
   Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.
   Sitä sovelletaan 1 päivästä tammikuuta 2005.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 27 päivänä joulukuuta 2004.
      
         
            Komission puolesta
         
         Mariann FISCHER BOEL
         
         
            Komission jäsen
         
      
   
   
      (1)  EYVL L 198, 22.7.1991, s. 1. Asetus sellaisena kuin se on viimeksi muutettuna komission asetuksella (EY) N:o 1481/2004 (EUVL L 272, 20.8.2004, s. 11).
   
      (2)  EUVL L 336, 23.12.2003, s. 68.
   
      LIITE
      Muutetaan asetuksen (ETY) N:o 2092/91 liitteessä I oleva B osa seuraavasti:
      
                  a)
               
               
                  Korvataan 3.4 kohdan ensimmäinen ja toinen luetelmakohta seuraavasti:
                  
                              ”—
                           
                           
                              munantuotantoon tarkoitettujen kananuorikoiden ja lihantuotantoon tarkoitetun siipikarjan on oltava alle kolmen päivän ikäisiä,”
                           
                        
            
                  b)
               
               
                  Korvataan 3.5 kohta seuraavasti:
                  
                              ”3.5.
                           
                           
                              Tarkastusviranomaisen tai -laitoksen on annettava poikkeukselle lupa etukäteen.”
                           
                        
            
                  c)
               
               
                  Korvataan 3.6 kohta seuraavasti:
                  
                              ”3.6.
                           
                           
                              Kolmantena poikkeuksena tarkastusviranomainen tai -laitos voi, jos luonnonmukaisesti kasvatettuja eläimiä ei ole saatavissa, sallia lauman tai parven uudistamisen tai uudelleen perustamisen, jos
                              
                                          a)
                                       
                                       
                                          eläinten kuolleisuus on suuri tautien tai katastrofien seurauksena;
                                       
                                    
                                          b)
                                       
                                       
                                          munantuotantoon tarkoitetut kananuorikot ja lihantuotantoon tarkoitettu siipikarja ovat alle kolmen päivän ikäisiä;
                                       
                                    
                                          c)
                                       
                                       
                                          jalostukseen tarkoitetut porsaat, jotka kasvatetaan tämän asetuksen sääntöjen mukaisesti vieroituksesta lähtien, painavat alle 35 kg.
                                       
                                    Edellä c alakohdan mukaiset tapaukset sallitaan 31 päivänä heinäkuuta 2006 päättyvän siirtymäkauden ajan.”.
                           
                        
            
                  d)
               
               
                  Korvataan 3.7 kohta seuraavasti:
                  
                              ”3.7.
                           
                           
                              Sen estämättä, mitä 3.4 ja 3.6 kohdassa säädetään, muutoin kuin luonnonmukaisella tuotantotavalla kasvatettuja, enintään 18 viikon ikäisiä munantuotantoon tarkoitettuja kananuorikoita voidaan ottaa luonnonmukaiseen eläintuotantoyksikköön, jos luonnonmukaisella tuotantotavalla kasvatettuja kananuorikoita ei ole saatavilla, seuraavin edellytyksin:
                              
                                          —
                                       
                                       
                                          toimivaltainen viranomainen on etukäteen antanut siihen luvan, ja
                                       
                                    
                                          —
                                       
                                       
                                          tässä liitteessä I olevan 4 kohdan (Ruokinta) ja 5 kohdan (Tautien ennaltaehkäisy ja eläinlääkinnälliset hoidot) säännöksiä sovelletaan 31 päivästä joulukuuta 2005 muutoin kuin luonnonmukaisella tuotantotavalla kasvatettuihin kananuorikoihin, jotka on tarkoitus ottaa luonnonmukaiseen eläintuotantoyksikköön.”.